John Carew Eccles
John Carew Eccles var en australsk neurofysiolog, professor i Canberra 1951-1966, derefter virksom i USA. Sammen med briterne Alan Lloyd Hodgkin og Andrew F. Huxley modtog han i 1963 nobelprisen i medicin og fysiologi for undersøgelser af de signalstoffer (bl.a. acetylcholin) og de kemiske reaktioner, som er knyttet til overførelse af signaler på kontaktstedet (synapsen) mellem to nervecellers udløbere.
Sammen med filosoffen Karl Popper udgav John Carew Eccles i 1977 bogen The Self and its Brain, An Argument for Interactionism.